Kalbuadi Lay kontinua lidera CONTL – GMN TV | Grupo Média Nacional - Lori Timor ba Mundu - GMN TV | Grupo Média Nacional\nHome » Desporto » Kalbuadi Lay kontinua lidera CONTL\nFrancisco Kalbuadi Lay ree-eleitu hodi sai Prezidente Comitê Olímpico Nacional (CONTL) ba período tinan lima, 2017 to’o 2022.\nKalbuadi Lay eleitu liu husi Assembleia Jeral CONTL nebe halao iha Hotel Novo Turismo-Díli, semana nee.\nAssemblei Jeral CONTL ba dahat (4º) partisipantes husi membrus delegados no delegadas Federasaun 18.\nMaske iha kandidatu ba Prezidente CONTL nee iha pakote rua, maibe partisipantes Assembleia hotu hili eis Sekretario Jeral FFTL nee mak lidera hodi nunee sai pakote uniku.\nDurante tinan lima (5) oin mai, Kalbuadi Lay sei lidera CONTL no ajuda husi Vice Prezidente nain hat (4).\n“Graças Nai Maromak nian, fó saude diak mai nafatin mai atu hau bele servi ba rai no povu Timor-Leste. Hau ree-eleitu, planu prioridade ba futuru mak atu dezenvolve rekursu humanus e CONTL tantu federasaun sira, e reprezentante IOC (International Olimpyc Comite) promete ona atu tur hamutuk ho federasaun sira nunee bele haree prioridade ba area rekursu nian, nune’e mos area aktividade nian ho mos programa sira e liliu konabá Asean Game mak sei hala’o iha Indonesia iha fulan Agosto tinan ne’e,” hateten Prezidente CONTL eleitu.\nPartisipantes sira ne’ebé mai husi Federasaun Desportivas hotu-hotu, tau esperansa katak, estrutura foun ne’e sei servisu diak atu suporta dezenvolvimentu desporto sira iha Timor Leste.\n“Sira ne’ebé mak eleitu ona liu husi eleisaun demokrasia teb-tebes, tinan haat (4) ou lima (5) ba oin, tenke trasa planu ida que diak nune’e bele dezenvolve federasaun sira mak fó votu konfiansa, Hatete Prezidente CDTL, Afranio Xavier.\nAfranio realsa katak durante sira nian mandatu mak la konsege halo buat ruma, husu ba Governo tenke foti desizaun atu hapara deit sira (estrutura eleitu CONTL).\nIha biban ne’e, Prezidente Federação Tiru Timor-Leste, atual Xefe Estadu Maior F-FDTL, Falur Rate Laek, mos konsidera eventu assembleia refere hanesan avaliasaun ida.\n“Debate ohin loron ida tomak ne’e, hau senti hanesan avaliasaun ida alem de balansu ida, hein katak membru foun sira ne’ebé mak simu responsabilidade foun, bele halo mudansa ruma iha sistema administrasaun no jestaun iha komite olimpico nian laran. Hau hein katak ho apoiu estrutura foun Comite Olimpico nian, ami mos bele halo mudansa mos iha ami nian interna federasaun,” salienta Falur Rate Laek.\nPrezidente Federação Voliból TL, Inocêncio Araújo Da Silva, dehan, ninia apresiasaun ba estrutura eleitu, maibe sira tenke halo servisu diak liu e maxímo liu tan Comite Olimpico iha futuru.\nAssembleia geral CONTL ba dahat ne’e hetan mos observasaun direta husi reprezentante Comite Olimpico Internasional. Ito